ዶክተር አብይ አህመድ ፕሬዚዳንት ሳልቫ ኪርን በጽህፈት ቤታቸው ተቀብለው አነጋገሩ
ጠቅላይ ሚኒስትር ዶክተር አብይ አህመድ የደቡብ ሱዳን ፕሬዚዳንት ሳልቫ ኪር ማያርዲትን ዛሬ በጽህፈት ቤታቸው ተቀብለው አነጋግረዋል፡፡ሁለቱ መሪዎች በሁለትዮሽና አካባቢያዊ ጉዳዮች ዙሪያ ተወያይተዋል፡፡የአፍሪካ ቀንድ አካባቢ ሰላምና መረጋጋት በውይይቱ ትኩረት ከተሰጠባቸው ጉዳዮች መካከል እንደሚገኙ ከጠቅላይ ሚኒስትር ጽህፈት ቤት ድሬ ገጽ ያገኘነው መረጃ ያመለክታል፡፡ፕሬዝዳንቱ ወደ ኢትዮጵያ ሲገቡ የኢፌዴሪ የውጭ ጉዳይ ሚኒስትር ዶክተር ወርቅነህ ገበየሁ ቦሌ አለምዓቀፍ አውሮፕላን ማረፊያ በመገኘት አቀባበል አድርገውላቸዋል፡፡